Vao mõis (Koeru)

Vao mõis (saksa keeles Waoküll) oli rüütlimõis Koeru kihelkonnas Järvamaal. Nüüdisajal jääb kunagine mõis Järva valda Järva maakonnas.

Ajalugu
Vao mõis rajati 1663. aastal ning selle esimeseks omanikuks oli Detloff Hauenschildt (1618–1703).Hauenschildtid raamatus: 1703. aastal sai mõisa omanikuks tema poeg Robert Wilhelm Hauenschildt. Tema surma järel läks mõis viimase õele Hedwig Elisabethile, kes oli abielus Väike-Keskküla (hiljem Kasari mõis) mõisniku Christoph Jürgen von Baranoffiga. Baranoffide kätte jäi mõis kuni 1799. aastani, mil selle ostis krahv Peter Douglas.

1808. aastal suri krahv ja mõisa ostis Christoph von Brevern. Brevernidele kuulus mõis kuni 1919. aasta võõrandamiseni.

Mõisakompleks
Poolkelpkatusega puidust härrastemaja rajati umbes 1800. aasta paiku. Kivist ehitatud tiibhoone rajati tõenäoliselt 19. sajandi lõpus. Samal ajal rajati ka kaarakendega väike veranda.

Pärast mõisa võõrandamist asus hoonesse kool, mis tegutses seal 2004. aastani. Nüüdisajal tegutsevad hoones lasteaed ja raamatukogu.

Säilinud on ka mitu kõrvalhoonet.

Vaata ka
Eesti mõisate loend

Kirjandust
Alo Särg, "Järvamaa mõisad ja mõisnikud" Argo, Tallinn 2005

Viited

Välislingid
Vao mõisast Eesti Mõisaportaalis
Vao - mõis, mille pargis kasvab armastuse puu, maakodu.delfi.ee, 13.12.2015

Kategooria:Baranoffide mõisad
Kategooria:Brevernite mõisad
Kategooria:Eestimaa fideikomissmõisad
Kategooria:Järvamaa mõisad
Kategooria:Järva vald
Kategooria:Koeru kihelkond